DOXA Run – Historien & Inspirationen bag⎜Munk Store
Forside / Historien om DOXA Run
Historien om DOXA Run
Historien & Inspiration bag det nye danske løbebrand, som producerer bæredygtigt og kombinerer det komfortable med det stilfulde.
Gå til DOXA Run ›
Med basen plantet solidt i det nordligste København, finder man John, stifter og ejer af DOXA Run, i gang med at opbygge det absolut bedste brand indenfor løbetøj, som henvender sig til den moderne løber, der vægter det komfortable højt, men som også er bevidst om sin egen stil og udtryk, hvor DOXA Run rammer lige i øjet.
Hvem er DOXA Run?
DOXA er skabt af løbere for løbere. Designet i Danmark og produceret i Europa. Udsprunget fra det evigtskiftende, skandinaviske klima, har det været nødvendigt at tilpasse alle DOXA Run produkter til det miljø, man jævnligt møder i Danmark og de mange forskellige situationer og terræner, der kan opstå. DOXA Run sætter en ny standard for high-end løbeudstyr med dets tekniske sublimitet, der er æstetisk, velproduceret urban og funktionelt beklædning.
Med mere end 20 års erfaring indenfor løb og fashion, besidder DOXA en dyb og fyldestgørende forståelse for den moderne løbers behov, hvor beklædningen skal kunne tåle vind, regn og sne om vinteren men samtidig være i stand til at holde én bekvemmelig, tør og hurtig om sommeren.
Akademiet i Kenya
I samarbejde med den svenske NGO, Global Relations og Kenswed Academy i Nairobi, har man stablet et fundament på benene for lovende løbetalenter, hvor det ultimative slutresultat er deres vej ud af fattigdom. Talenterne bliver forsynet med løbeudstyr fra DOXA Run og dermed givet det absolut bedste udgangspunkt for disse mennesker til at indfri deres drømme om at blive professionelle atleter.
Akademiet er i høj grad blevet muliggjort af den Kenyanske maratonløber, Isaac Macharia, som er med til at vise vejen ud af slummen og ind i trygge uddannelsesmæssige rammer, hvor lyset for enden af tunnelen viser vejen til et bedre liv.